Странка демократске акције Црне Горе је једном приликом посјетила, као делегација, Сарајево. Ћазим је том приликом био један од делeгата. То се десило пред сами рат у Босни. Када је дошао ред на Ћазима, изјавио је сљедеће: "Понашате се као раздрагана дјеца која су добила играчку, па од радости, не мисле ни на шта друго, Сарајево је опкољено, и све непријатељске цијеви су усмјерене у њега, таксисти воде паметнију политику од вас, јер бирају људе које ће возити, који су, по њиховој оцјени храбри борци који ће бранити Сарајево". У тренуцима док је говорио, микрофон су му, намјерно, искључили. Због овог излагања, Ћазим је замало био ухапшен. Алија Изетбеговић, с којим се Ћазим добро знао, није хтио да се поздрави с њим послије поменутог говора, већ га је избјегавао.